Brandfolk fra Nordjyllands Beredskab har i flere timer bakset med at få bugt med flammer i en container med byggeaffald. Nordjyllands Beredskab blev alarmeret om brand i en container fyldt med byggeaffald klokken 04 i nat, og siden har et enkelt hold været på stedet i Svendsgade i Aalborg. Det bekræfter vagthavende hos Nordjyllands Beredskab og Nordjyllands Politi. Containeren står på gaden, og flammerne stod på et tidspunkt et godt stykke over kanterne på containeren, mens brandfolk sprøjtede vand på ilden. Det viser billeder fra beboere i området. Opdatering 07.30: Branden er slukket, og brandfolkene er returneret til stationen. Nordjyllands Politi har også været en tur forbi stedet, oplyser vagthavende hos Nordjyllands Beredskab.

Referat:
Brandfolk måtte bruge timer på at slukke en containerbrand i det centrale Aalborg.